For prøveinnsendelse er det viktig at fraktetiketten/utsiden av forpakningen merkes med korrekt laboratorium/seksjon (bakteriologi, parasittologi, osv...). Hvis dette er usikkert, kan forpakningen merkes med prøvemateriale eller agens (blod, avføring. osv...). Kontakt oss gjerne for å avklare korrekt merking hvis dette er uklart.
For innsending av prøver til diagnostikk kan Bring returservice benyttes; denne tjenesten oppretter en returetikett som kan skrives ut på postkontor/post i butikk. Se veiledning her. Til overvåkingsprogrammer brukes medfølgende ferdig frankerte returetiketter/konvolutter, eller Mattilsynets egen avtale. Ta kontakt med oss hvis dette mangler i din forsendelse, så løser vi det på raskeste og enkleste måte.